recursal/SuperWikiNEXT-32B huggingface dataset:
**Seleenidisulfidi** (SeS2) eli **seleenisulfidi** on seleenin ja rikin muodostama epäorgaaninen molekyyliyhdiste. Sitä käytetään muun muassa ainesosana hilseshampoissa.

Ominaisuudet, valmistus ja käyttö
---------------------------------

Huoneenlämpötilassa seleenisulfidi on punaista tai oranssia kiteistä ainetta. Sen rakenne koostuu kahdeksanatomisista rikin ja seleenin muodostamista renkaista, ja keskimääräinen ainemääräsuhde seleenin ja rikin välillä on 1:2. Seleenisulfidi ei liukene veteen, mutta liukenee hiilidisulfidiin ja sulfideja sisältäviin vesiliuoksiin.

Seleenidisulfidia valmistetaan seleenihapokkeen ja divetysulfidin välisellä reaktiolla.

Seleenidisulfidi estää hiivojen kasvua, minkä vuoksi sitä käytetään hilseshampoissa ja seborrooisen ekseeman hoidossa. Sitä voidaan käyttää myös lemmikkieläinten ihon sieni-infektioiden hoidossa. Seleenidisulfidi kuuluu WHO:n laatimaan tärkeimpien lääkeaineiden luetteloon.. Muita käyttökohteita ovat ilotulitteet, polymeroitumisen inhibiittorina polymeroitumisprosesseissa, lasin värjääminen ja fotosähköisten kennojen valmistus.

Lähteet
-------

1. 1 2 3 4  Karamäki, E. M.: *Epäorgaaniset kemikaalit*, s. 167. Kustannusliike Tietoteos, 1983. ISBN 951-9035-61-3.
2. 1 2 3  Egon Wiberg, Nils Wiberg, Arnold Frederick Holleman: *Inorganic chemistry*, s. 584. Academic Press, 2001. ISBN 978-0-12-352651-9. Kirja Googlen teoshaussa (viitattu 5.7.2019). (englanniksi)
3. ↑  J. E. Hoffmann & M. G. King :*Selenium and Selenium Compounds, Kirk-Othmer Encyclopedia of Chemical Technology*, John Wiley & Sons, New York, 2010.
4. ↑  WHO Model List of Essential Medicines  2017. WHO. Viitattu 5.7.2019. (englanniksi)
El Espectadorin ensimmäinen numero
El espectadorin logo
**El Espectador** on kolumbialainen sanomalehti. El Espectador on poliittiselta kannaltaan liberaali. Se on vanhin kolumbialainen sanomalehti. Sen levikki on arviolta 50 000 kappaletta ja sunnuntaisin 150 000 kappaletta. Lehti on nykyisin tabloid-kokoinen.

Fidel Cano Gutiérrez perusti El Espectadorin Medellínin kaupungissa. 22. maaliskuuta 1887. El Espectadorin levikki oli alkuaikoina 500 kappaletta. Reilut kolme kuukautta lehden perustamisen jälkeen sen julkaiseminen keskeytettiin Rafael Nuñezin hallinnon painostuksesta lehden kritisoitua konservatiivista hallintoa. Medellínin piispa julisti katolilaisille, että lehden lukeminen tai sen ostaminen olisi kuolemansyntiin verrattavissa oleva teko. Kun lehden julkaisun ensimmäisestä keskeytyksestä oli kulunut kuusi kuukautta se alkoi ilmestyä uudelleen, mutta joutui pian sensuurin kohteeksi ja sen julkaiseminen keskeytettiin jälleen. Vuonna 1896 lehden perustajasta annettiin pidätysmääräys. Lehden annettiin tämän jälkeen toimia lyhyen aikaa, mutta sen tuettua liberaalijoukkoja tuhannen päivän sodan aikana se määrättiin suljettavaksi. Lehti alkoi ilmestyä päivittäisenä sanomalehtenä vuonna 1913. Se joutui taloudellisiin vaikeuksiin 1930-luvun laman aikana, mutta El Tiempon tuki pelasti lehden konkurssilta. La Violencian aikana lehti joutui useiden painostustoimien kohteeksi. Sen toimisto tuhopoltettiin vuonna 1952 ja kenraali Gustavo Rojas Pinilla määräsi lehden lopulta suljettavaksi "määrättömäksi ajaksi". Lehti alkoi ilmestyä uudelleen vuonna 1958. Lehti piti kiinni kriittisestä linjastaan kansanrintamahallituksen aikana eikä sen toimintaan pyritty tuolloin vaikuttamaan. 1980-luvulla lehti joutui huumekartellien hyökkäysten kohteeksi sen julkaistua kriittisiä juttuja kartelleista. Vuonna 1989 osa lehden toimiston rakennuksesta tuhoutui huumekartellin jäsenten tekemässä pommi-iskussa. Julio Mario Santo Domingon omistama Grupo Santo Domingo osti El Espectadorin vuonna 1997 lehden kärsiessä taloudellisista vaikeuksista. El Espectadorista tuli joksikin aikaa viikkolehti. Vuodesta 2008 se on ilmestynyt päivittäin. Lehdellä arvioitiin vuonna 2014 olevan noin puoli miljoonaa lukijaa. Nykyinen päätoimittaja Jorge Cardona palkittiin 29.9.2016 esimerkillisestä journalismista.

Lähteet
-------

1. ↑  Crece audiencia de EL TIEMPO Casa Editorial *El Tiempo*.  27.5.2014. Viitattu 29.9.2016.
2. ↑  Jones, Derek: "El Espectador (The Spectator", *Censorship: A World Encyclopedia*, s. 748-749. Routledge, 2001. ISBN 9781136798641. Teoksen verkkoversio.
3. ↑  EL ESPECTADOR : CIEN AÑOS DE ADVERSIDAD *El Tiempo*.  16.11.1997. Viitattu 28.9.2016.
4. ↑  EL GRUPO SANTO DOMINGO COMPRA EL ESPECTADOR *El Tiempo*.  13.11.1997. Viitattu 28.9.2016.
5. ↑  Jorge Cardona Alzate, premio al Editor Ilustre *caracol.com.co*.  21.9.2016. Viitattu 28.9.2016.
6. ↑  "El error más común del periodista es el afán" *Semana*.  23.9.2016. Viitattu 28.9.2016.
7. ↑  De regreso *Semana*.  10.5.2008. Viitattu 28.9.2016.

Aiheesta muualla
----------------

* El Espectador (Arkistoitu – Internet Archive)
**Cecil Aminoff** (22. tammikuuta 1911 Helsinki – 22. syyskuuta 1972 Helsinki) oli suomalainen vapaaherra, lääkäri ja yritysjohtaja.

Aminoffin vanhemmat olivat majuri Gustav Aminoff ja Aili Anna Augusta Cannelin ja puoliso vuodesta 1933 Dorit Greuling. Aminoff tuli ylioppilaaksi 1929 ja valmistui lääketieteen lisensiaatiksi 1938. Hän oli Turun lääninsairaalan ylimääräinen lääkäri 1939–1945, mutta toimi 1939–1944 pataljoonan, rykmentin ja sairasjunan sekä keskussotilassairaalan sotilaslääkärinä. Merkittävän uran Aminoff teki liike-elämän palveluksessa. Hän oli appensa kauppaneuvos Walter Greulingin kuoltua Mercantilen toimitusjohtaja 1945–1966 ja hallituksen puheenjohtaja 1958–1967, samoin kuin Aminoffien edustajana Vehon toimitusjohtaja 1950–1954 ja Helvarin hallituksen puheenjohtaja 1945–1966. Yritykset kasvoivat ja kehittyivät merkittävästi Aminoffin johdossa.

Lähteet
-------

1. 1 2 3 4 5 6  Korppi-Tommola, Aura & Aminoff, Cecil: Aminoff, Cecil (1911 - 1972) *kansallisbiografia.fi*.  4.5.2001. Suomalaisen Kirjallisuuden Seura. Viitattu 8.10.2023.
2. 1 2  Biografia-sampo: Cecil Aminoff Viitattu 6.9.2021.
3. ↑  Kuolleita. *Helsingin Sanomat*, 3.10.1972, s. 9.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
*Sentenssien* käsikirjoitus, Englanti, 1200-luvun loppu.
**Sentenssit** (lat. *Quatuor libri sententiarum*, "Sentenssien neljä kirjaa") on Petrus Lombarduksen teologinen pääteos, jonka ansiosta hänestä tuli hyvin tunnettu keskiajan skolastikkojen keskuudessa. Teos on kirjoitettu noin vuonna 1150.

*Sentenssit* ei ole varsinaisesti omaperäinen teos, vaan enemmänkin systemaattinen teologinen kokoelma, joka kattaa katolisen kirkon teologian kaikki osa-alueet. Teos oli siis eräänlainen *summa*. Teos on kooste raamatullisista teksteistä, joihin on yhdistelty sopivia kohtia kirkkoisien ja monien keskiajan ajattelijoiden kirjoituksista. Petrus Lombarduksen työtä oli tekstikatkelmien valinta, pyrkimys sovittaa ne yhteen silloin kun ne näyttivät olevan ristiriidassa toistensa kanssa, sekä materiaalin järjestäminen systemaattiseen järjestykseen.

Systemaattisen ja kaikenkattavan sisältönsä vuoksi *Sentensseistä* tuli keskiaikaisen yliopiston keskeisin teos, ja se oli useiden skolastisten kommentaarioiden kohde. Maisterin tutkintoon vaadittiin keskiajalla kahden vuoden luennointi teoksesta.

*Sentenssit* koostuu neljästä kirjasta (*liber*), jotka oli jaettu distinktioiksi (*distinctio*). Se oli skolastisten teosten yleisen tavan mukaisesti kirjoitettu kysymys- ja vastausmuotoon. Se alkaa Pyhästä Kolminaisuudesta kirjassa I, siirtyy luomiseen kirjassa II, käsittelee Kristusta ja pelastusta kirjassa III, sekä käsittelee sakramentteja, jotka välittävät Kristuksen armoa, kirjassa IV.

Petrus Lombarduksen tunnetuin ja eniten kiistoja aiheuttanut oppi *Sentensseissä* oli se, että hän samastaa armeliaisuuden Pyhään Henkeen kirjan I distinktiossa 17. Tämän opin mukaan kun ihminen rakastaa Jumalaa ja lähimmäistä, tämä rakkaus on kirjaimellisesti Jumala – ihmisestä tulee jumalallisia ja hän tulee otetuksi kolminaisuuden elämään. Tätä oppia ei koskaan julistettu harhaoppiseksi, mutta harva seurasi Petrusta tämän opetuksen suhteen.

Aiheesta muualla
----------------

Teos:

* Petrus Lombardus: *Sententiarum libri IV* (latinaksi)

Kommentaareja:

* The Internet Guide to Master Peter Lombard – kommentaareja verkossa, sekä osittainen englanninkielinen käännös *The Four Books of the Sentences* (englanniksi)
* Commentaries on the Sentences of Peter Lombard on the Internet – kommentaareja verkossa. Helsingin yliopisto. (englanniksi)
Dhafer Youssef
**Dhafer Youssef** (arab. ظافر يوسف‎‎; s. 19. marraskuuta 1967 Téboulba) on tunisialainen laulaja-lauluntekijä ja udinsoittaja.

Youssef aloitti laulamisen viisivuotiaana. Hänen suvussaan oli ollut pitkä muezzinien linja, ja hänen isoisänsä opettikin hänelle varhaisesta iästä saakka Koraanin resitointia. Youssef eteni laulamiseen sekä udinsoittoon ja pääsi Radio Monastirin lauluryhmän jäseneksi. Lähdettyään Tunisiin hän suoritti konservatorio-opintoja, joita jatkoi sitten Itävallassa. Itävallassa hän aloitti soittamisen Wolfgang Puschingin kanssa, ja ensimmäisen yhtyeensä (Zeryab) hän perusti lyömäsoittaja Gerhard Reiterin kanssa.

Youssef on levyillään muun muassa soittanut jazz- ja groovetyylistä musiikkia, yhdistänyt udin elektroniseen musiikkiin ja soittanut jousikvartetin kanssa. Youssef on ammentanut vaikutteita myös suufiperinteistä. Albumilla *Abu Nawas Rhapsody* (2010) hän haki inspiraationsa persialaisrunoilija Abu Nuwasin kirjoituksista. Häntä innoittaneita runoilijoita ja filosofeja ovat olleet myös Jalal ad-Din Muhammad Balkhi-Rumi ja Al-Hallaj.

Youssef on saanut useita BBC Radio 3:n maailmanmusiikkipalkintoehdokkuuksia. Hänen yhteistyökumppaneidensa joukossa ovat olleet Renaud Garcia-Fons, Nguyen Lê, Markus Stockhausen, Wolfgang Muthspiel, Deepak Ram, Eivind Aarset, Marilyn Mazur, Audun Erlien, Rune Arnesen, Bugge Wesseltoft, Nils Petter Molvær, Tigran Hamasyan, Mark Guiliana, Chris Jennings ja Huong Thanh

Lähteet
-------

1. 1 2 3 4  Dhafer Youssef AllMusic
2. 1 2 3 4 5  Dhafer Youssef Jazzland Recordings
3. ↑  The Musical Elixir of Singer and Oud Diviner Dhafer Youssef KCRW
4. ↑  Huong Thanh: Mangustao (Arkistoitu – Internet Archive) ACT Music

Aiheesta muualla
----------------

* Viralliset sivut (Arkistoitu – Internet Archive) (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Yhdysvallat
* Tšekki
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |
Vickers Valiant vuonna 1961 Filtonin lentokentällä Bristolissa. Kone on maalattu valkoiseksi ydinräjähdyksen aiheuttaman lämpösäteilyn heijastamiseksi pois sen rungosta.
**Vickers Valiant** on brittiläisen Vickers-Armstrongsin valmistama pommikone. Se kuului, sarjassaan ensimmäisenä käyttöön hyväksyttynä: kahden muun tyypin ohella brittiläiseen V-pommittajien sarjaan, muut olivat Handley Page Victor ja Avro Vulcan. Neljällä suihkumoottorilla varustettu pommikone oli Kuninkaallisten ilmavoimien käytössä vuosina 1955–1965. Ensilentonsa se oli tehnyt 18. toukokuuta 1951. Ylätasoisen koneen spesifikaatio määriteltiin vuonna 1948. Koneessa käytetyissä alumiiniosissa havaittiin ennenaikaista väsymistä ja korjaamisen sijasta konetyyppi poistettiin palveluskäytöstä.

Vickers Valiant oli strateginen pommikone joka korkealla, 21 000 metrissä lentäessään, oli lähes täysin ilmatorjunnan ulottumattomissa. Se saavutti 913 km/h (567 mph) lentonopeuden yli 9 300 metrin korkeudessa. Se sai kunnian olla ensimmäisin, sekä fissio- että fuusiopommin pudottanut brittiläinen konetyyppi. Konetyypin muita käyttökohteita olivat sekä ilmatankkerina eli tankkauskoneena että valokuvaus-tiedustelukoneena toimiminen.

Konetyyppi oli brittien ensimmäinen, joka pudotti ydinpommin. Se tapahtui Australian Maralingan koealueella 11. lokakuuta 1956. Testauksen kohteena oli *Blue Danube* (suom. *Sininen Tonava*) -niminen taktinen ydinräjähde. Testisarjan eli operaation nimenä oli *Buffalo*, jonka 3. testi tämä pommin ilmasta pudotus oli. Muut koeräjäytykset eivät olleet ilmapudotuksia. Testialueen tunnusnimi oli *Kite* eli *Leija*. Konetyypin useita yksilöitä osallistui myös Operaatio Grappleen, 49. Sqn (pommituslentolaivue) alaisuudessa.

Cosworthin ilmailumuseossa säilytettävä Vickers Valiant on tunnusnumeroltaan XD818. Kuvan valkomaalattu kone on ydinaseen heijastevaikutusten vähentämistä varten.

Tekniset tiedot
---------------

### Yleistiedot

* Miehistö: 5
* Pituus: 32,99 m
* Kärkiväli: 34,85 m
* Korkeus: 9,8 m
* Siipipinta-ala: 219 m2
* Paino tyhjänä: 34 420 kg
* Hyötykuorma: 9 500 kg
* Korkein lentoonlähtöpaino: 62 600 kg
* Valmistusmäärä: 107

### Moottorit ja suoritusarvot

* 4 × Rolls-Royce Avon RA28 Mk 204 suihkumoottoria, työntövoima à 44 kN
* Huippunopeus: 0,82 Mach (912 km/h +9 300 metrin korkeudessa)
* Lentomatka: 7 200 km, josta puolet matkasta täydellä pommikuormalla, ulkopuolisin lisäpolttoainesäiliöin
* Lakikorkeus: 21 000 metriä
* Nousunopeus: 20 m/s

### Aseistus

* 1 × 4500 kg pommi *tai*
* 21 × 450 kg pommeja
* Ydinaseistuksena: *Yellow Sun* -tyyppinen fuusiopommi taikka *Blue Danube* -tyyppinen fissiopommi

Lähteet
-------

* Andrew Langley: The Armed Forces: The Royal Air Force, Wayland Publishers Ltd. 1986 (s. 7–8 & 30)

### Viitteet

1. ↑   Viitattu 27.12.2021.
2. ↑   Viitattu 22.12.2021.
3. ↑   Viitattu 22.12.2021.
4. ↑   Viitattu 23.12.2021.
5. ↑   Viitattu 23.12.2021.
6. ↑

Aiheesta muualla
----------------

* (Arkistoitu – Internet Archive) (suomeksi)
* (Arkistoitu – Internet Archive)
* (aihesivusto etupäässä mallien rakentajille, mutta antaa myös tietopohjaa)
**Rypinin piirikunta** (puol. *powiat rypiński*) on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 43 486. Piirikunta jakautuu hallintokeskus Rypinin kaupunkikuntaan sekä viiteen maalaiskuntaan (Brzuze, Rogowo, Rypin, Skrwilno sekä Wąpielsk).

Rypinin piirikunnan pinta-alasta arviolta 20,1 prosenttia oli metsän peitossa vuonna 2018.

Rypinin piirikunnan työttömyysaste oli vuoden 2018 lopussa kymmenen prosenttia. Luku on huomattavan suuri sekä Kujavia-Pommerin voivodikunnan että koko Puolan työttömyyslukuihin verrattuna.

Piirikunnan väestöpyramidi 2014.
Vuoden 2019 lopussa Rypinin piirikunnassa oli 43 486 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 44 892 ja sen ennakoidaan vuoteen 2050 mennessä pienenevän 36 962 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 19 prosenttia, työikäisten 60,4 prosenttia ja eläkeikäisten 20,6 prosenttia väestön keski-iän ollessa 41 vuotta. Elävänä syntyi vuonna 2019 yhteensä 391 lasta.

Lähteet
-------

1. 1 2 3 4 5 6 7 8 9 10  Powiat rypiński w liczbach *Polska w liczbach*. Viitattu 14.11.2020. (puolaksi)
2. ↑  Powiat Rypiński Association of Polish Counties. Viitattu 14.11.2020. (puolaksi)
3. ↑  Territorial units (Territorial units layout-pudotusvalikosta valittaessa vaihtoehto "Administrative units", sitten alle avautuvasta luettelosta kohta "Kujawsko-Pomorskie") Puolan tilastokeskus. Viitattu 14.11.2020. (puolaksi, englanniksi)
4. ↑  Powiat rypiński (PDF) Bydgoszczin tilastokeskus. Viitattu 14.11.2020. (puolaksi)
5. ↑  Mniejszości narodowe i etniczne oraz społeczność posługująca się językiem kaszubskim wg powiatów w 2011 r. Puolan sisäministeriö.  Arkistoitu 19.6.2021. Viitattu 14.11.2020. (puolaksi)

Kujavia-Pommerin voivodikunnan vaakunaKujavia-Pommerin voivodikunta
**Pääkaupungit: Bydgoszcz** ja **Toruń**   

**Oman kuntansa muodostavat kaupungit:**  

Inowrocław | Brodnica | Chełmno | Rypin | Chełmża | Lipno | Wąbrzeźno | Golub-Dobrzyń | Aleksandrów Kujawski | Ciechocinek | Radziejów | Kowal | Izbica Kujawska | Nieszawa

**Maalaiskunnissa sijaitsevat kaupungit:**   

Świecie | Nakło nad Notecią | Solec Kujawski | Żnin | Tuchola | Mogilno | Koronowo | Kruszwica | Szubin | Sępólno Krajeńskie | Janikowo | Barcin | Gniewkowo | Nowe | Strzelno | Pakość | Więcbork | Kcynia | Brześć Kujawski | Piotrków Kujawski | Mrocza Łabiszyn | Janowiec Wielkopolski | Kowalewo Pomorskie | Jabłonowo Pomorskie | Skępe | Łasin | Lubraniec | Dobrzyń nad Wisłą | Kamień Krajeński | Chodecz | Radzyń Chełmiński | Górzno | Lubień Kujawski

**Piirikuntatason kaupungit:**   

Bydgoszcz | Grudziądz | Toruń | Włocławek

**Piirikunnat:**   

Aleksandrów | Brodnica | Bydgoszcz | Chełmno | Golub-Dobrzyń | Grudziądz | Inowrocław | Lipno | Mogilno | Nakło | Radziejów | Rypin | Sępólno | Świecie | Toruń | Tuchola | Wąbrzeźno | Włocławek | Żnin
**Vieraalla maalla kaukana** on evankelis-luterilaisen kirkon virsikirjan virsi numero 78 ja perinteinen pitkäperjantain virsi. Vuoden 1938 virsikirjassa virren numero on 636.

*Vieraalla maalla kaukana* -virren alkuperäiset englanninkieliset sanat *There is a Green Hill Far Away* on kirjoittanut irlantilainen ja erityisesti lapsille suunnattujen virsien laatijana tunnettu Cecil Frances Alexander vuonna 1848. Runo ilmestyi heti seuraavana vuonna Alexanderin kokoelmassa *Hymns for Lit­tle Child­ren*. Nykyisin käytössä oleva suomennos on Jaakko Haavion laatima, ja se otettiin mukaan virsikirjan lisävihkoon vuonna 1963.

Virren sävelmä ilmestyi ensimmäisen kerran William Tans’urin kokoelmassa *The Harmony of Sion* vuonna 1734. Sen säveltäjä on tuntematon, mutta samaa sävelmää käytetään myös virressä 274 *Kristuksen tähden menköön vain*.

*Vieraalla maalla kaukana* -virttä on pidetty varsinkin aiemmin sopivana lasten ja nuorten virtenä, koska se kertoo kristinuskon kannalta olennaisimman asian pitkäperjantaista: Jeesuksen sovituskuoleman. Virressä korostuu myös se, ettei Jeesuksen kärsimystä ole helppo ymmärtää eikä ihminen ei voi järjellään ymmärtää Jumalan tarkoitusperiä vaan joutuu luottamaan kuin lapsi.

Lähteet
-------

* Kilpiö, Markku: 78 Vieraalla maalla, kaukana (Arkistoitu – Internet Archive).
* Virsi 78: *Vieraalla maalla kaukana* (Arkistoitu – Internet Archive)
**Trietyyliamiini** (C6H15N) on tertiäärinen amiini. Aine on huoneenlämmössä osittain veteen liukeneva neste (112 g/L), jolla on ammoniakkia muistuttava haju. Kuten useat muutkin amiinit myös trietyyliamiini on emäs ja kykenee syövyttämään jopa kuparia .

Synteesi
--------

Trietyyliamiinia voidaan valmistaa halogenoidiusta alkaaneista kuten bromietaanista korvautumisreaktiolla ammoniakilla. Prosessin ensimmäisessä vaiheessa muodostuu etyyliamiinia ja vetybromidia. Etyyliamiini reagoi bromietaanin kanssa, jolloin muodostuu dietyyliamiinia, joka reagoi edelleen bromietaanin kanssa muodostaen trietyyliamiinia. 

CH3CH2Br + NH3 → CH3CH2NH2 + HBr
CH3CH2Br + CH3CH2NH2 → CH3CH2NHCH2CH3 + HBr
CH3CH2Br + CH3CH2NHCH2CH3 → (CH3CH2)3N + HBr
Muita tapoja valmistaa trietyyliamiinia ovat ammoniakin ja alkoholin reaktio koboltti- tai nikkelikatalyytin avulla  sekä dietyyliamiinin ja dimetyyliamiinin seoksen reaktio eteenin kanssa .

Käyttö
------

Trietyyliamiinia käytetään orgaanisessa synteesissä muun muassa lääkkeiden ja torjunta-aineiden valmistuksessa  sekä muovien valmistamisessa reaktion kiihdyttimenä sekä myös valimoissa.

Turvallisuus
------------

Hengitettynä aine aiheuttaa hengitysvaikeuksia sekä huononolon tunnetta. Pitempiaikainen altistus voi aiheuttaa keuhkoödeeman  ja mahdollisesti myös astman. Silmiin juotuessaan trietyyliamiini aiheuttaa hetkellisesti näkökyvyn huonontumista.

Lähteet
-------

1. ↑  Triethylamine - Substance summary NCBI. Viitattu 5. marraskuuta 2008.
2. 1 2 3 4 5  Trietyyliamiinin kansainvälinen kemikaalikortti Luettu 5. marraskuuta 2008
3. ↑  John Holman, Graham Hill, sivu 461: Chemistry in Context (Ote kirjasta GoogleBooksissa) *books.google.com*. Viitattu 5.11.2008.
4. ↑  A flexible process for the production of di and trialkylamines Freepatentsonline. Viitattu 5.11.2008.
5. ↑  Method for producing ethyldimethylamine and triethylamine Freepatentsonline. Viitattu 5.11.2008.
6. 1 2  Trietyyliamiini Kemian työsuojeluneuvottelukunta. Viitattu 28.11.2020. [vanhentunut linkki]
7. 1 2 3  Järvinen Pekka, Engström Kerstin, Hyvärinen Lea, Setälä Kirsi
& Ruusuvaara Pekka: Trietyyliamiinin terveysvaikutukset valettujen komponenttien tuotannossa Työsuojelurahasto. Viitattu 5.11.2008. [vanhentunut linkki]
**Dina Boluarte** (s. 31. toukokuuta 1962) on perulainen poliitikko, joka nousi maansa presidentiksi joulukuussa 2022.

Boluarte on kotoisin syrjäiseltä Apurímacin alueelta. Ketšua on siellä alueen valtakieli, ja Bolkuarte puhuu sujuvasti sekä ketšuaa että espanjaa. Hän aloitti opintonsa sairaanhoitajaopistossa Cuzcossa, mutta jatkoi sitten oikeustieteelliseen Limassa toimivaan San Martín de Porresin yliopistoon.

Boluarte on koulutukseltaan asianajaja. Hän on työskennellyt aikaisemmin pitkään väestörekisterikeskuksessa.

Boluarte lähti politiikkaan vasta 50-vuotiaana. Hän pyrki ensin aluehallintoon vasemmistopuolueen edustajana ja vuonna 2020 kongressiin Vapaa Peru -puolueessa. Kumpaakaan paikkaa hän ei saanut. Puolue otti hänet silti Pedro Castillon varapresidenttiehdokkaaksi presidentinvaaleihin, jotka tämä maaseudun pettyneitä äänestäjiä houkutellut ehdokaspari voitti. Varapresidentin viran lisäksi Boluarte sai kesällä 2021 kehitysministerin salkun. Tammikuussa 2022 hän sanoi haastattelussa, ettei ole täysin sisäistänyt Vapaa Peru -puolueen marksilais-leninististä ideologiaa. Puoluejohtaja Vladimir Cerrón julisti Boluarten petturiksi, ja hänet erotettiin puolueesta. Puoli vuotta myöhemmin myös Castillo menetti Cerrónin tuen.

Boluarte nousi presidentin asemaan, kun Pedro Castillo syrjäytettiin virasta kongressin päätöksellä.

Lähteet
-------

1. 1 2 3  Jeff Wallenfeldt: Dina Boluarte *Encyclopedia Britannica*. Viitattu 10.3.2023. (englanniksi)
2. 1 2  Veera Pennanen: Perun ensimmäinen naispresidentti Dina Boluarte nousi maan johtoon poliittisen myrskyn keskeltä *Yle*.  8.12.2022. Viitattu 10.3.2023.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Puola

 |

 |
Suolakurkku.
**Suolakurkku** on kurkuista suolaliuoksessa ilman kuumennusta valmistettu säilötty elintarvike. Suolakurkut valmistetaan avomaankurkuista. Yleiskielessä suolakurkuiksi kutsutaan erilaisia säilöttyjä kurkkuja: etikalla valmistettuja etikkakurkkuja, maustekurkkuja, joissa on suolan ja etikan lisäksi mausteita, ja "venäläisiksi suolakurkuiksi" kutsuttuja hapankurkkuja, jotka säilyvät kuten hapankaali maitohappokäymisen takia laskeneen pH:n, eivät niinkään korkean suolapitoisuuden takia.

Koska liuoksen suolapitoisuus on suurempi kuin kurkussa, suolaa siirtyy nesteestä kurkkuun, ja kurkusta tulee suolainen. Suolaliemikäsittelyn jälkeen kurkut voidaan säilöä etikkaliemeen.

Suolakurkkuja tarjoillaan usein alkupaloina smetanan ja hunajan kanssa tai siivuina leivänpäällisenä. Suolakurkusta valmistetaan Venäjällä myös erityistä suolakurkkukeittoa: rassolnikia.

Katso myös
----------

* Maustekurkku

Lähteet
-------

1. 1 2 3  Rahola, Jaakko: Hapankaali (ja hapankurkku ym.) *Raholan syötäviä sanoja – Word Crumbs*.  Arkistoitu 9.6.2007. Viitattu 24.7.2020.
2. ↑  Malinen, Marja: Avomaankurkkua purkkiin ja pikkelssiin – katso ohjeet! *Kotiliesi*.  24.6.2012. Viitattu 24.7.2020.
3. ↑  Avomaankurkku *Närpiön Vihannes*. Viitattu 24.7.2020.
4. ↑  Suolakurkut *MTV3 – Reseptit*.  28.5.2010.  Arkistoitu 22.11.2012. Viitattu 24.7.2020.
5. ↑  Vanhaan venäläiseen tapaan *Keittotaito – ruoanvalmistuksen opas*.  8.7.2007 / päivitetty 1.3.2020. Viitattu 24.7.2020.
6. ↑  Rassolnik – venäläinen kasviskeitto *Unilever Food Solutions*. Viitattu 24.7.2020.

Aiheesta muualla
----------------

* Kuvia tai muita tiedostoja aiheesta **Suolakurkku** Wikimedia Commonsissa

* Venäläisiä ruokareseptejä
**Christer Alfons Sundström** (s. 15. joulukuuta 1943 Tammisaari) on suomalainen eläköitynyt yritysjohtaja, joka on saanut teollisuusneuvoksen arvonimen.

Sundström valmistui filosofian maisteriksi fysikaalisen kemian alalata Åbo Akademista 1973. Hän oli Oy Visko Ab:n laatupäällikkö 1973, Paraisten Kalkki Oy:n, vuodesta 1978 Oy Partek Ab, laboratorion osastopäällikkö 1974, sementin ja kalkin laatupäällikkö vuodesta 1975, kalkin tehdaspäällikkö vuodesta 1977, kalkin tuotantopäällikkö vuodesta 1978, mineraaliteollisuuden kehityspäällikkö vuodesta 1981 ja kalkin tuotantolinjajohtaja 1987–1990. Nordkalk Oy:n, vuodesta 1997 Partek Nordkalk Oy, vuodesta 1999 Partek Nordkalk Oyj ja vuodesta 2002 Nordkalk Oyj, toimitusjohtaja Sundström oli 1990–2005, hallituksen jäsen vuoteen 2003 ja neuvonantaja 2005–2007. Sundströmillä on ollut myös useita kotimaisia ja kansainvälisiä asiantuntija- ja luottamustehtäviä. Teollisuusneuvoksen arvonimen hän sai 2006.

Lähteet
-------

1. 1 2  Kivistö, Terhi: Teollisuusneuvos Christer Sundström (1943–). *Suomen talouselämän vaikuttajat* -verkkojulkaisu (maksullinen). Suomalaisen Kirjallisuuden Seura. Viitattu 23.1.2024.
2. ↑  VD-skifte i Nordkalk. Bertel Karlstedt efterträder Christer Sundström.  *Pargas Kungörelser*, 5.1.2006, nro 1, s. 3. Kansalliskirjasto. Viitattu 23.1.2024.  (ei-vapaa)
**Inggard Lereim** (s. 1941) on norjalainen Trondheimin yliopistollisen sairaalan professori, joka on vuodesta 1987 lähtien ollut mukana Kansainvälisen hiihtoliiton FIS:n dopingvalvonnassa. Hän on myös Norjan antidopingtoimikunnan varapuheenjohtaja.

Lereim on ollut vahvasti vaikuttamassa veridopingin testaukseen hiihtourheilussa. Ensimmäistä kertaa arvokilpailuissa veritestit olivat käytössä 1989 Lahdessa. Hän toimi FIS:n lääketieteellisen komitean varapuheenjohtajana kun hiihtäjien hemoglobiinitestaus otettiin vuonna 1996 käyttöön. Hän on myös toiminut lukuisissa hiihdon arvokilpailuissa dopingvalvonnan johtajana. Muun muassa 2001 MM-kisoissa Lahdessa hän oli päätekijänä suomalaisten hiihtäjien joukkokäräyttämisessä. 

Marjo Matikainen-Kallströmin epo-kohun yhteydessä Lereim, joka yhdessä Tapio Videmanin kanssa on mitannut 1980- ja 1990-luvuilta hiihtäjien verenkuvan kehitystä, sanoi ettei yksikään pohjoismaalainen hiihtäjä käyttänyt EPO-hormonia 1990-luvulla, mutta perui sittemmin puheitaan. 

Vuonna 2011 Norjan kuningas julisti Lereimin ritariksi ja hänelle myönnettiin Pyhän Olavin ansioristi.

Lähteet
-------

* Jani Merimaa: Kuka Inggard Lereim? *MTV3*.  14.10.2008.

### Viitteet

1. ↑
2. ↑   (Arkistoitu – Internet Archive)
3. ↑


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Norja
* Alankomaat

 |

 |
Islannin tulivuoret  
Reykjavík
Strokkur
Yleisnäkymä Strokkurin ympäristöstä.
Purkaus.
**Strokkur** on Islannissa sijaitseva geysir. Se sijaitsee geotermisellä alueella Hvítá-joen vieressä maan lounaisosassa itään Reykjavikista. Se on yksi maan tunnetuimmista geysireistä, purkautuen säännöllisesti 4-8 minuutin välein jopa 20 metrin korkeuteen.

Sijainti
--------

Strokkur kuuluu geotermisesti aktiiviseen alueeseen, johon kuuluu useita kuumia lähteitä, joista kuuluisin on Geysir. Ainoa islannin kielestä muihin kieliin omaksuttu sana, joka tarkoittaa maasta ryöppyävää vesisuihkua. Muita nimettyjä ovat muun muassa Litli Geysir ja Blesi. Alkuperäinen geysir ei enää purkaudu kovin usein, mutta lähellä sitä sijaitseva Strokkur purkautuu säännöllisesti noin 4-6 minuutin välein ja usein kahdestikin eli ensimmäistä purkausta seuraa hyvin nopeasti toinen suurempi purkaus.

Historia
--------

Strokkur on ollut aktiivinen siitä asti, kun sen purkaukset alkoivat vuonna 1789 maanjäristyksen avattua sille purkauskanavan. Se purkautui vuoteen 1896 asti, jolloin toinen maanjäristys sulki kanavan. Vuonna 1963 paikalliset avasivat tukkeutuneen kanavan ja geysir on purkautunut säännöllisesti siitä lähtien.

Turismi
-------

Suðurlandin alue, jolla Strokkur ja muut geysirit sijaitsevat, on suosittu matkailukohde, koska geysirit sijaitsevat siellä ja siitä on myös suhteellisen lyhyt ajomatka toiselle Islannin ehkä kuvatuimmalle paikalle eli Gullfossin putouksille. Matkailijan pitää kuitenkin huolehtia hyvin hyönteissuojauksesta, sillä ainakin kesällä siellä on todella valtavasti hyönteisiä.

Purkaus
-------

Geysyrissä oleva vesi on ylikuumennut 23 metrin syvyydessä noin 120 °C lämpötilaan, muttei voi kiehua, koska yläpuolella olevan veden paine estää sen. Kun tämä vesi on noussut 16 metrin syvyyteen, osa vedestä pääsee kiehumaan ja se laukaisee ketjureaktion: paineen lasku sallii sen, että yhä enemmän vettä alkaa kiehua muuttuen välittömästi höyryksi, joka nostaa kiehumattoman veden ylös kanavaa. Kun tämä tapahtuu yhä lähempänä purkausaukkoa, lopulta vettä ja höyryä purkautuu geysirinä.

|  |  |  |  |  |
| --- | --- | --- | --- | --- |
| Circle of water in the ground with houses and a green skyline in the distant background.Vesi alkaa kuplia | Circle of water, with a geyser filling the circle of water.Vesikuplat rikkoutuvat | Geyser grows larger, reaching to the sky.Strokkur purkautuu | Geyser doubles in size.Purkaus puolessavälissä | Geyser fills the picture frame.Geysir maksimikorkeudessa |

Katso myös
----------

CommonsCommons
Wikimedia Commonsissa on kuvia tai muita tiedostoja aiheesta **Strokkur**.
* Islannin maantiede

Lähteet
-------

1. 1 2  Strokkur and Geysir Randburg.com.  Arkistoitu 27.9.2013. Viitattu 15.7.2009.
2. 1 2 3  Luhr, James F. (2003). *Earth*. Doring Kindersly, 205. ISBN 1-4053-0018-3.

Aiheesta muualla
----------------

* *Information and photos of Strokkur*
* *Movie clip that shows Strokkur erupting*
* *Panoramic virtual tour of Strokkur* (Arkistoitu – Internet Archive)
* Live webcam of the *Geysir* by Mila.is (Arkistoitu – Internet Archive)
**Rugby Club Toulonnais**, tai lyhyemmin **RC Toulon**, on rugbyjoukkue Toulonista Etelä-Ranskasta. Se on voittanut Ranskan korkeimman sarjatason Top 14 neljä kertaa ja Euroopan mestaruuden kolme kertaa.

Stade Mayol
Seura on perustettu vuonna 1908. Oman stadionin Stade Mayolin se sai vuonna 1920. Sen lahjoitti paikallinen laulaja Félix Mayol. Ensimmäisen Ranskan mestaruuden ja Bouclier de Brennus -pokaalin se voitti vuonna 1931. Seuraavan mestaruuden se voitti 56 vuotta myöhemmin vuonna 1987. Tuohon väliin mahtui neljä hävittyä finaalia vuosina 1948, 1968, 1971 ja 1985. Vuonna 1989 hävityn finaalin jälkeen RC Toulon oli Ranskan mestari vuonna 1992. Seuraavana vuonna 1993 ja vuonna 1995 oli taas vuorossa häviö finaalissa.

Jonny Wilkinson potkaisemassa palloa
Seura joutui taloudellisiin vaikeuksiin, ja vuonna 2000 se pudotettiin sarjatasoa alemmaksi Pro D2 sarjaan. Vuonna 2005 seura nousi takaisin ylimmälle tasolle, mutta putosi takaisin heti seuraavana vuonna 2006. Tämän jälkeen kaksi toulonilaista liikemiestä sijoittivat seuraan nostaakseen sen taas ylimmälle tasolle pysyvästi. Seuraan palkattiin suuria tähtiä, kuten uusiseelantilainen Sonny Bill Williams ja englantilainen Jonny Wilkinson. Tätä seurasi Ranskan mestaruus vuonna 2014, sekä hävityt finaalit 2012, 2013 ja 2016. Lisäksi RC Toulon voitti Euroopan mestaruudet vuosina 2013, 2014 ja 2015.

Lähteet
-------

1. 1 2  Date clés Rugby Club Toulonnais. Viitattu 10.1.2024. (ranskaksi)

Aiheesta muualla
----------------

* Kuvia tai muita tiedostoja aiheesta **Rugby Club Toulonnais** Wikimedia Commonsissa
**Sępólnon piirikunta** (puol. *powiat sępoleński*) on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 41 056. Piirikunta jakautuu neljään maalaiskuntaan, jotka ovat Kamień Krajeński (sisältää Kamień Krajeńskin kaupungin), Sępólno Krajeńskie (sisältää hallintokeskus Sępólno Krajeńskien kaupungin), Sośno sekä Więcbork (sisältää Więcborkin kaupungin).

Sępólnon piirikunnan pinta-alasta arviolta 24,7 prosenttia oli metsän peitossa vuonna 2018.

Sępólnon piirikunnan työttömyysaste oli vuoden 2018 lopussa 11,6 prosenttia. Luku on huomattavan suuri sekä Kujavia-Pommerin voivodikunnan että koko Puolan työttömyyslukuihin verrattuna.

Piirikunnan väestöpyramidi 2014.
Vuoden 2019 lopussa Sępólnon piirikunnassa oli 41 056 asukasta, joista täsmälleen 50 prosenttia naispuolisia ja 50 prosenttia miespuolisia. Puolan väestönlaskennassa 2011 väkiluvun laskettiin olevan 41 711 ja sen ennakoidaan vuoteen 2050 mennessä pienenevän 36 058 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 19,3 prosenttia, työikäisten 60,9 prosenttia ja eläkeikäisten 19,8 prosenttia väestön keski-iän ollessa 40,6 vuotta. Elävänä syntyi vuonna 2019 yhteensä 382 lasta.

Lähteet
-------

1. 1 2 3 4 5 6 7 8 9 10  Powiat sępoleński w liczbach *Polska w liczbach*. Viitattu 15.11.2020. (puolaksi)
2. ↑  Powiat Sępoleński Association of Polish Counties. Viitattu 15.11.2020. (puolaksi)
3. ↑  Territorial units (Territorial units layout-pudotusvalikosta valittaessa vaihtoehto "Administrative units", sitten alle avautuvasta luettelosta kohta "Kujawsko-Pomorskie") Puolan tilastokeskus. Viitattu 15.11.2020. (puolaksi, englanniksi)
4. ↑  Powiat sępoleński (PDF) Bydgoszczin tilastokeskus. Viitattu 15.11.2020. (puolaksi)
5. ↑  Mniejszości narodowe i etniczne oraz społeczność posługująca się językiem kaszubskim wg powiatów w 2011 r. Puolan sisäministeriö. Viitattu 15.11.2020. (puolaksi)

Kujavia-Pommerin voivodikunnan vaakunaKujavia-Pommerin voivodikunta
**Pääkaupungit: Bydgoszcz** ja **Toruń**   

**Oman kuntansa muodostavat kaupungit:**  

Inowrocław | Brodnica | Chełmno | Rypin | Chełmża | Lipno | Wąbrzeźno | Golub-Dobrzyń | Aleksandrów Kujawski | Ciechocinek | Radziejów | Kowal | Izbica Kujawska | Nieszawa

**Maalaiskunnissa sijaitsevat kaupungit:**   

Świecie | Nakło nad Notecią | Solec Kujawski | Żnin | Tuchola | Mogilno | Koronowo | Kruszwica | Szubin | Sępólno Krajeńskie | Janikowo | Barcin | Gniewkowo | Nowe | Strzelno | Pakość | Więcbork | Kcynia | Brześć Kujawski | Piotrków Kujawski | Mrocza Łabiszyn | Janowiec Wielkopolski | Kowalewo Pomorskie | Jabłonowo Pomorskie | Skępe | Łasin | Lubraniec | Dobrzyń nad Wisłą | Kamień Krajeński | Chodecz | Radzyń Chełmiński | Górzno | Lubień Kujawski

**Piirikuntatason kaupungit:**   

Bydgoszcz | Grudziądz | Toruń | Włocławek

**Piirikunnat:**   

Aleksandrów | Brodnica | Bydgoszcz | Chełmno | Golub-Dobrzyń | Grudziądz | Inowrocław | Lipno | Mogilno | Nakło | Radziejów | Rypin | Sępólno | Świecie | Toruń | Tuchola | Wąbrzeźno | Włocławek | Żnin
**Lannan Neville Eacott** (s. 14. joulukuuta 1994) on australialainen tubettaja ja livestriimaaja, joka tunnetaan internetissä käyttäjänimellään **LazarBeam**.

Ura
---

Ennen YouTube-uraansa Eacott työskenteli perheensä rakennusfirmassa jätettyään lukion kesken. Hän aloitti YouTube-videoiden tekemisen julkaisemalla palveluun videoita hidastetuista räjähdyksistä. Videoiden teko loppui hetkellisesti, kun Eacottin kuvausvälineet varastettiin.

Eacott loi nykyisen YouTube-kanavansa, *LazarBeam*in, tammikuussa 2015 ja on saavuttanut nykyhetkeen mennessä kanavalleen yli 21 miljoonaa tilaajaa. Alkuaikoina videot koostuivat useimmiten pelivideoista, ja noin viiden kuukauden jälkeen Eacottin kanavalle oli kertynyt yli 50 000 tilaajaa. Vuonna 2018 Eacottin kanava tuli tunnetuksi Fortnite-pelivideoiden kautta, ja hänen kanavalleen kertyi ainoastaan kahdessa kuukaudessa 3 miljoonaa uutta tilaajaa.

Ensimmäisen julkaistun Fortnite-videon jälkeen Eacott keskittyi pitkään samanlaisten videoiden tekoon. Elokuussa 2019 Eacott aloitti Minecraft-videosarjan, koska hän koki Fortniten tuolloin uuden kauden turhauttavaksi. Nykyisin hän tekee satunnaisia pelivideoita sekä videosarjoja. Eacott omistaa myös toisen YouTube-kanavan, *LazarLazar*in, jolle hän julkaisee videoita harvemmin.

Perhe
-----

Eacottin perheeseen kuuluu tiettävästi ainakin hänen kaksi veljeään, sisko sekä isä. Hänen siskonsa Tannar on myös tubettaja. Eacottin isä on sen sijaan esiintynyt hänen vanhoilla videoillaan.

Filmografia
-----------

Eacott esiintyy itsenään elokuvassa Free Guy. Hänellä on myös tuntematon sivurooli elokuvassa Lazer Team.

Lähteet
-------


1. ↑  Instagram *www.instagram.com*. Viitattu 18.11.2023.
**Sparta Rotterdam** on Alankomaiden vanhin jalkapalloseura. Seuran edustusjoukkue pelaa kaudella 2021-2022 maan pääsarjassaEredivisiessä, jonne se nousi keväällä 2019. Historiansa aikana se on voittanut Alankomaiden mestaruuden kuudesti ja cupin kolmesti.

Historia
--------

Sparta perustettiin ensimmäisen kerran jo vuonna 1887, mutta toiminta jatkui vain vähän aikaa. 1. huhtikuuta 1888 joukko seuran entisiä jäseniä perusti uudelleen Sparta-nimisen urheiluseuran, joka harjoitti aluksi krikettitoimintaa. Jalkapallojaosto perustettiin saman vuoden heinäkuussa, ja vuonna 1890 joukkue pelasi ensimmäisen virallisen ottelunsa. Krikettijaosto lakkautettiin vuonna 1892. Vuonna 1893 Sparta nousi Alankomaiden korkeimmalle sarjatasolle, mutta vetäytyi sarjasta viiden vuoden kuluttua.

Seura kuitenkin jatkoi toimintaansa. Vuonna 1899 seuran taustahenkilöt vierailivat englantilaisen Sunderlandin ottelussa ja sen innoittamana ottivat käyttöön samanlaiset peliasun värit, puna-valkoraidalliset paidat ja mustat housut. Vuonna 1905 Sparta järjesti Alankomaiden maajoukkueen ensimmäisen kotiottelun, missä se voitti Belgian 4–0.

Sparta säilyi korkeimmalla sarjatasolla, kunnes putosi kauden 2001–2002 päätteeksi. Se nousi pääsarjaan takaisin kaudeksi 2005–2006. Sparta on voittanut Alankomaiden mestaruuden kuudesti (1909, 1911, 1912, 1913, 1915 ja 1959) ja cupin kolmesti (1958, 1962 ja 1966).

Nykyinen Rotterdamin länsiosassa Spangenissa sijaitseva stadion *Het Kasteel* (suom. *linna*) otettiin käyttöön vuonna 1916. Stadionilla tehtiin laajat uudistustyöt vuonna 1999.

Entisiä pelaajia
----------------

* Danny Blind
* Nourdin Boukhari
* Tonny van Ede
* Henk Fräser
* Louis van Gaal
* Ed de Goeij
* Bok de Korver
* John de Wolf
* Prince Polley

Aiheesta muualla
----------------

* Virallinen sivu
**Herbert Pundik** (23. syyskuuta 1927 – 8. joulukuuta 2019) oli tanskanjuutalainen toimittaja. Hän toimi *Information*-lehden matkustavana kirjeenvaihtajana muun muassa Israelissa ja työskenteli myös israelilaiselle *Davar*-lehdelle sekä Tanskan yleisradiolle. Vuosina 1970–1993 hän oli *Politiken*-lehden päätoimittaja. Pundik paljasti vuonna 2010 toimineensa vuoteen 1970 saakka Mossadin agenttina.

Pundikin isä oli nuorena muuttanut perheensä mukana Ukrainasta Tanskan Kööpenhaminaan pakoon juutalaisvainoja. Vuonna 1943 Pundik puolestaan pakeni Tanskasta perheensä kanssa Ruotsiin. Pundik osallistui Israelin itsenäisyyssotaan vuonna 1948. Hänen vanhin poikansa Uri kaatui Jom kippur -sodassa 1973. Toinen poika Ron puolestaan oli edistämässä Oslon rauhanprosessin käynnistymistä. Lisäksi Pundikilla ja hänen Sussi-vaimollaan on Michal-niminen tytär.

Lähteet
-------

1. ↑  Søllinge, Jette Drachmann: Herbert Pundik *Den Store Danske*.  4.1.2024. Viitattu 23.1.2024. (tanskaksi)
2. ↑  Thorsen, Nils: Jødisk flygtning, kampsoldat, israelsk agent, Cavlingprismodtager og mangeårig chefredaktør for Politiken: Herbert Pundik er død *Politiken*.  8.12.2019. Viitattu 24.1.2024. (tanskaksi)

Aiheesta muualla
----------------

* Kuvia tai muita tiedostoja aiheesta **Herbert Pundik** Wikimedia Commonsissa
**FC Eindhoven** on alankomaalainen jalkapallojoukkue, joka pelaa Jupiler Leaguessa (*Eerste divisie*). Kaudella 2007–08 se oli sarjan 19.

Joukkueen historia
------------------

FC Eindhoven perustettiin marraskuussa 1909 nimellä *EVV Eindhoven*. Kaudella 1953–1954 Eindhoven voitti Hollannin mestaruuden. Se oli viimeinen kausi jolloin Hollannissa pelattiin vielä vain amatöörijalkapalloa. Joukkue pelasi Eredivisiessa vuoteen 1957 saakka, kunnes putosi *Eerste divisieen*, jossa se pelasi vuoteen 1969 asti. Kaudet 1969–70 ja 1970–71 FC Eindhoven pelasi jopa kolmanneksi korkeimmalla sarjatasolla. Vuonna 1975 FC Eindhoven nousi ylimmälle sarjatasolle, mutta putosi vuonna 1977 jälleen Eerste divisieehen ja on ollut siellä siitä lähtien.

FC Eindhovenin paikallisvastustaja on PSV Eindhoven. Joukkueiden välisiä otteluita kutsutaan nimellä *Lichtstad Derby*. FC Eindhovenilla on ollut vahva kannatus roomalais-katolisten keskuudessa, kun taas PSV on ollut protestanttien kannattama joukkue. FC Eindhoven oli kaupungin joukkueista suurempi vuosina 1930–55.

Saavutukset
-----------

* Alankomaiden Cupin voitto 1937
* Alankomaiden mestaruus 1954

Tunnettuja pelaajia
-------------------

* Radjin de Haan
* Jan Louwers

Aiheesta muualla
----------------

* Virallinen sivusto (Arkistoitu – Internet Archive) (hollanniksi)
**Viinikan kirkko** on vuosina 1930–1932 rakennettu ja 29. toukokuuta 1932 käyttöön vihitty kirkko Tampereella, Viinikan kaupunginosassa. Kirkon 50-metrinen torni erottuu kaupunginosan tunnusmerkkinä kauas Iidesjärven ympäristössä.

Arkkitehtuuri ja historia
-------------------------

Kirkkosali.
Viinikan kirkkoa pidetään sen arkkitehdin, tamperelaissyntyisen Yrjö Vaskisen uran päätyönä. Vuonna 1927 järjestettyyn arkkitehtikilpailuun oli osallistunut myös nuori Alvar Aalto, jonka ehdotus oli jäänyt toiselle sijalle.

Viinikan kirkko oli ensimmäinen suomalainen kirkkorakennus, jossa samaan rakennukseen kirkkosalin kanssa kuuluivat myös pappila ja kerhotilat.

Kirkko edustaa tyyliltään 1920-luvun klassismia sekä funktionalismia. Sisäpuoli on koristeltu 1930-luvun tyyliin. Alttaritaulun paikalla syvennyksessä sijaitsee Väinö Rikhard Rautalinin suunnittelema kullattu, puinen Kristus-veistos. Myös pronssiset pyöreät korkokuvat pääoven luona ovat Rautalinin työtä. Eino Rapp ja Eino Kauria ovat tehneet kirkon seinä- ja kattomaalaukset. Eräs kirkon erikoisuus ovat sen hakaristiornamentit.

Kirkko on suojeltu rakennustaiteellisin, kulttuurihistoriallisin ja maisemallisin perustein.

Viinikan kirkko on vuodesta 1953 alkaen ollut Viinikan seurakunnan (vuodesta 2014 osa Tampereen Eteläistä seurakuntaa) kirkko. Vuodesta 1997 alkaen se on ollut myös osana kesäistä tiekirkkojen verkostoa Suomessa. 

### Kunnostus 2005–2006

Kirkko oli pois käytöstä kesäkuusta 2005 elokuuhun 2006, kun peruskorjauksessa muun muassa kirkkosali ja kuoroparvi palautettiin alkuperäiseen asuunsa ja kellaritiloihin tehtiin uudistuksia. Kirkko sai myös ulkovalaistuksen.

Kuvia
-----

* Kirkon ovenpielien ornamentiikkaa.Kirkon ovenpielien ornamentiikkaa.
* Kirkon sisäpiha.Kirkon sisäpiha.

Lähteet
-------

1. ↑   www.tampereenseurakunnat.fi
2. ↑  Viinikan kirkko on ehtinyt miehen ikään  17.5.2012. Tampereen ev. lut. seurakunnat. Viitattu 10.3.2013.
3. ↑  *Tampereen kantakaupungin rakennuskulttuuri 1998*, s. 13, 213. Tampere: Tampereen kaupungin kaavoitusyksikkö, 1998. ISBN 951-609-076-1.

Aiheesta muualla
----------------

* Panoraamakuvia Viinikan kirkolta - Virtuaalinen Tampereen kaupunkiopas: VirtualTampere.com

* Kuvia tai muita tiedostoja aiheesta **Viinikan kirkko** Wikimedia Commonsissa

* Viinikan kirkko (rakennusperintörekisteri) *Kulttuuriympäristön palveluikkuna kyppi.fi*. Museovirasto.
* Suuri juhlapäivä Tampereen seurakuntaelämässä tänään. Viinikan kirkko vihitään tarkoitukseensa, Aamulehti, 29.05.1932, nro 143, s. 1, Kansalliskirjaston digitaaliset aineistot
* Viinikan uusi kirkko, Suomen Kuvalehti, 25.06.1932, nro 26, s. 11, Kansalliskirjaston digitaaliset aineistot

Tampereen kirkot
Aitolahden kirkko · Aitolahden vanha kirkko · Aleksanterin kirkko · Finlaysonin kirkko · Hervannan kirkko · Härmälän kirkko · Kalevan kirkko · Lielahden kirkko · Messukylän kirkko · Messukylän vanha kirkko · Pispalan kirkko · Teiskon kirkko · Tesoman kirkko · Tuomiokirkko · Vanha kirkko · Viinikan kirkko · Ortodoksinen kirkko
Veikkauksen Vikingloton logo vuosina 2006–2011.
**Vikinglotto** (toukokuuhun 2017 asti **Viking Lotto**) on Veikkauksen onnenpeli, jota pelataan Suomen lisäksi kaikissa muissa Pohjoismaissa, Virossa, Latviassa, Liettuassa, Sloveniassa ja Belgiassa. Peliä on pelattu Pohjoismaissa maaliskuusta 1993 alkaen. Viro liittyi mukaan vuonna 2000. Latviassa ja Liettuassa Vikinglottoa on pelattu vuodesta 2011 alkaen, Sloveniassa vuodesta 2017 alkaen ja Belgiassa vuodesta 2020 alkaen.

Pelissä on tarkoitus valita kuusi numeroa 1–48 väliltä. Itse arvonnassa arvotaan kuusi numeroa ja yksi vikingnumero väliltä 1-5. Lisäksi arvonnassa arvotaan plusnumero väliltä 1-30. Osallistumalla Vikingloton Plussaan ja voittavan pelirivin plusnumeron ollessa oikein, saa voiton viisinkertaisena. Pelissä on kahdeksan voittoluokkaa, joista suurin on kuusi ja vikingnumero oikein ja pienin kolme oikein. 

Arvonta suoritetaan Norjassa kerran viikossa keskiviikkoisin, joka aiemmin lähetettiin jälkilähetyksenä Suomessa MTV3:lla kello 22.20 (syyskuuhun 2013 asti Yle TV1:llä kello 20.45). Vikingloton arvontalähetyksen esittäminen Suomen televisiossa päättyi ja viimeinen lähetys esitettiin 27. joulukuuta 2017, mutta itse peli jatkui kuitenkin edelleen.

Vikinglotto on maailman ensimmäinen monikansallinen lottopeli. Vikingloton enimmäispotti on 25 miljoonaa.

Voittoluokat
------------

| Voittoluokka | **Oikeiden lukumäärä** |
| --- | --- |
| 1. voittoluokka | 6 päänumeroa ja vikingnumero oikein |
| 2. voittoluokka | 6 päänumeroa oikein |
| 3. voittoluokka | 5 päänumeroa ja vikingnumero oikein |
| 4. voittoluokka | 5 päänumeroa |
| 5. voittoluokka | 4 päänumeroa ja vikingnumero oikein |
| 6. voittoluokka | 4 päänumeroa |
| 7. voittoluokka | 3 päänumeroa ja vikingnumero oikein |
| 8. voittoluokka | 3 päänumeroa |
| 9. voittoluokka | Plusnumero oikein |

Lähteet
-------

1. ↑   (Arkistoitu – Internet Archive)
2. ↑  Slovenia uutena maana Vikinglottoon - potissa 35 miljoonaa euroa  9.11.2017. Veikkaus. Viitattu 27.6.2023.
3. ↑  Vikingloton potti kohoaa 23 miljoonaan euroon  26.11.2020. Veikkaus. Viitattu 27.6.2023.
4. ↑  Vikingloton tv-arvontalähetykset loppuvat vuodenvaihteessa *Veikkaus*.  22.12.2017. Veikkaus Oy. Viitattu 22.12.2017.
5. ↑  Veikkaus: Vikinglotto - Vikinglottoon tästä tai tarkista tulokset *Veikkaus.fi*. Viitattu 29.11.2023.
6. ↑  Veikkaus: Vikinglotto - Vikinglottoon tästä tai tarkista tulokset *Veikkaus.fi*. Viitattu 23.1.2024.

Aiheesta muualla
----------------

* Danske Spil
* Eesti Loto
* Íslensk Getspá/Getraunir
* Veikkaus
* Norsk Tipping
* Svenska Spel
* Perlas
**Taebaekvuoret** (koreaksi hangul 태백 산맥, hanja 太白山脈 eli *Taebaek sanmaek*) on Korean niemimaan tärkein vuoristo. Se ulottuu Pohjois-Koreasta Etelä-Koreaan.

Maantiede
---------

Taebaekvuoret sijaitsevat Korean niemimaan itäreunalla ja noudattelevat Japaninmeren rannikkoa. Hwangnyong (1268 m) Pohjois-Koreassa on vuoriston pohjoinen päätepiste; etelässä se ulottuu Busaniin asti. Kokonaisuudessaan vuorijonon pituus on n. 500 km ja leveys n. 100 km. Sen keskikorkeus on n. 1000 m. Huomattavia vuorenhuippuja ovat Seoraksan (1708 m), joka on koko vuoriston korkein kohta, Kumgansan (1638 m), Taebaeksan (1566,7 m) ja Odaesan (1563 m).

Taebakvuorten länsirinteet nousevat suhteellisen loivina jokilaaksoista, kun taas itärinteet laskeutuvat jyrkkinä kapealle itäiselle rannikkotasangolle. Vuorijonosta erkanee lounaaseen useita sivuhaaroja, joista merkittävin on Sobaekvuoret. Etelä-Korean tärkeimmät joet, Hanjoki ja Nakdong saavat alkunsa Taebaekvuorilta.

Luonto
------

Taebaekvuoret ovat suurelta osin metsän peitossa. Alueella sijaitsee Taebaeksanin kansallispuisto.

Luonnonvarat
------------

Vuorilta louhitaan rautaa, hiiltä, volframia, fluoriittia ja kalkkikiveä.

Lähteet
-------

1. 1 2 3 4 5 6  T'aebaek Mountains *Encyclopedia Britannica*. Viitattu 10.8.2021. (englanniksi)
2. ↑  TAEBAEKSAN Korean National Park Service. Viitattu 10.8.2021. (englanniksi)

Aiheesta muualla
----------------

* Kuvia tai muita tiedostoja aiheesta **Taebaekvuoret** Wikimedia Commonsissa